 Generate an article for the following headline: Covid-19 Vaccine: Ìjọba ní òṣìṣẹ ọba tí kò bá gba abẹrẹ àjẹsára kò ní lè wọ ọọfísì ṣiṣẹ : Ijọba apapọ ti kede ọjọ kinni, oṣu Kẹwaa, ọdun yii fun gbogbo awọn oṣiṣẹ ijọba lati gba abẹrẹ ajẹsara Covid-19. Alaga igbimọ ti Aarẹ gbe kalẹ lati bojuto ọrọ Covid-19 ni Naijiria, to tun jẹ akọwe ijọba apapọ, Bosss Mustapha lo kede gbedeke naa nibi ipade kan niluu Abuja. O  ni Bẹrẹ lati ọjọ kinni, oṣu kejila ọdun yii, ijọba apapọ yoo maa beere iwe ẹri gbigba abẹrẹ ajẹsara Covid-19, ati esi ayẹwo arun naa ki ẹnikẹni ninu awọn oṣiṣẹ ijọba to wọ ọọfisi wọn kaakiri Naijiria. A oo fi atẹjade sita lori bi awọn ayẹwo naa yoo ṣe lọ. Mustapha ṣalaye pe  ijọba apapọ ti yọ South Africa, Brazil ati Turkey kuro lara awọn orilẹ-ede ti wọn ko gba ki awọn eeyan rẹ ṣabẹwo si Naijiria tẹlẹ. O ni awọn gbe igbesẹ naa nibi ipade kan ti wọn ṣe ṣaaju ipade awọn akọroyin to ti kede igbeseẹ ijọba tuntun naa. Lẹyin naa lo kan sara si ijọba ilẹ Gẹẹsi ni bo ṣe gba ki awọn ọmọ Naijiria to ti gba abẹrẹ ajẹsara Covid-19 maa ṣabẹwo silẹ ọhun. Akọwe ijọba naa tun ran awọn ọmọ Naijiria leti nipa awọn ọdun awọn Musulumi ati ọdun Keresimesi to n bọ laipẹ, pe ọpọ ero ni yoo maa wọle-jade ni Naijiria, eyii ti yoo fa ki ọpọ eeyan korajọpọ soju kan. O ni awọn yoo ṣeto lati bojuto bi awọn alejo ṣe n wọle ati bi wọn ṣe n jade ni Naijiria. Lẹyin naa lo kilọ pẹ arun Covid-19 ṣi wa lode, nitori naa ki awọn eeyan maa fọ ọwọ wọn ni gbogbo igba, ki wọn ṣora fun ibi ti ọpọ ero pọ si, ki wọn si maa lo ibomu lawujọ. 